ஜொனிதா காந்தி

ஜொனிதா காந்தி (மே 23 அக்டோபர் 1989)  ஒரு இந்தோ-கனடிய பாடகர். அவர் ஆங்கிலம், இந்தி, தமிழ், பெங்காலி, தெலுங்கு, குஜராத்தி, மராத்தி மற்றும் கன்னடம் உள்ளிட்ட மொழிகளில் பாடியுள்ளார்.

 வாழ்க்கை 
 புது தில்லியைப் பிறப்பிடமாகக் கொண்ட, ஜொனிதா, தன் ஏழு வயதில்  கனடா செல்ல நேர்ந்ததுடன், அங்கு டொராண்டோ மற்றும் பிராம்ப்டனில் வாழ்ந்து வந்தார். அவரின் தந்தை ஒரு தொழில்முறை மின்னணுப் பொறியாளர் எனினும், பொழுதுபோக்கு இசைக்கலைஞராக விளங்கியதால், சிறுவயதிலேயே ஜொனிதாவின் திறமையைக் கண்டறிந்து அவரை உற்சாகப்படுத்தி வந்தார்.  1995 இல் டொராண்டோவில் நிகழ்ந்த அவரின் தந்தையின் நத்தார் இசை நிகழ்வே, ஜொனிதாவின் முதலாவது இசை நிகழ்வாக அமைந்தது. சுகாதார அறிவியல் மற்றும் வணிகத்தில் பட்டப்படிப்பை முடித்த ஜொனிதா, பாடுவதிலேயே அதிக ஆர்வம் காட்டி வந்தார்.  மேற்கத்திய பாரம்பரிய இசையில் மட்டுமன்றி, இந்துஸ்தானி இசையிலும் அவர் எடுத்து வந்த பயிற்சி அவரது இசை வாழ்க்கையைத் தொடங்க பேருதவி புரிந்தது.

 பாடகர் 
ஜொனிதா காந்தி 17 வயதில் இணையத்தில் பதிவேற்றிய காணொளிகள் அவருக்குப் பெரும்புகழை ஈட்டிக்கொடுத்தது. சென்னை எக்ஸ்பிரஸ் திரைப்படத்துடனேயே அவரது திரையுலகப் பயணம் ஆரம்பமானது. தொடர்ச்சியாகப் பல திரைப்படங்களில் பாடிய ஜொனிதா, ஏ.ஆர்.ரகுமானுடன் ஓர் இந்தித் திரைப்படத்தில் பணியாற்றக் கிடைத்த வாய்ப்பை அடுத்து, தமிழ்த் திரையுலகிலும் காலடி எடுத்து வைத்தார்.  மணி ரத்னம்' இயக்கிய ஓகே கண்மணி அவரது முதலாவது தமிழ்ப்பாடல் இடம்பெற்ற திரைப்படமாக அமைந்தது. 

 இசைச் சரிதம் 
ஜொனிதா பாடிய முக்கியமான சில பாடல்கள் பட்டியல்
ஆண்டுபாடல்படம்/இசைத்தொகுதிஇசையமைப்பாளர்2022"அரபிக் குத்து"பீஸ்ட்அனிருத் ரவிச்சந்திரன்2020"செல்லம்மா"டாக்டர்அனிருத் ரவிச்சந்திரன்2017"இறைவா"வேலைக்காரன்அனிருத் ரவிச்சந்திரன்"அழகியே"காற்று வெளியிடைஏ. ஆர். ரகுமான்"கண்ணாடிப்பூவுக்கு"எனக்கு வாய்த்த அடிமைகள்சந்தோஷ் தயாநிதி2016"இது நாள்"அச்சம் என்பது மடமையடாஏ. ஆர். ரகுமான்"மெய் நிகரா"242015"மெண்டல் மனதில்"ஓ காதல் கண்மணிஏ. ஆர். ரகுமான்"டில் சாப்சியா"கோச்சடையான் (இந்தி)2013"சென்னை எக்ஸ்பிரஸ்"சென்னை எக்ஸ்பிரஸ்விஷால் - சேகர்

 குறிப்புகள் 

 வெளி இணைப்புகள் 
  ஜொனிதாகாந்தியின் இணையதளம்

பகுப்பு:1989 பிறப்புகள்
பகுப்பு:வாழும் மக்கள்